CELEX: 62020TN0632
Language: lt
Date: 2020-10-15 00:00:00
Title: Byla T-632/20: 2020 m. spalio 15 d. pareikštas ieškinys byloje OG / EGA

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/56
            
         
      2020 m. spalio 15 d. pareikštas ieškinys byloje OG / EGA
      
      (Byla T-632/20)
      (2021/C 19/60)
      Proceso kalba: anglų
      
         Šalys
      
      
         Ieškovė: OG, atstovaujama advokatų S. Pappas ir N. Kyriazopoulou
      
         Atsakovė: Europos gynybos agentūra (EGA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. gruodžio 13 d. Europos gynybos agentūros sprendimą, kuriuo ieškovė nebuvo įtraukta į tinkamų kandidatų rezervo sąrašą;
               
            
                  —
               
               
                  panaikinti EGA vyriausiojo pareigūno sprendimą, kuriuo buvo atmestas ieškovės skundas dėl 2019 m. gruodžio 13 d. EGA sprendimo, ta dalimi, kuria jame pateikiami papildomi svarstymai, ir
               
            
                  —
               
               
                  priteisti ieškovės patirtos neturtinės žalos atlyginimą, lygų 3 000 EUR (trys tūkstančiai eurų);
               
            
                  —
               
               
                  nurodyti atsakovei padengti savo ir ieškovės su šiuo procesu susijusias bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas esminio procedūrinio reikalavimo nurodyti motyvus pažeidimu.
               
            
                  2.
               
               
                  Antrasis ieškinio pagrindas grindžiamas lygiateisiškumo, skaidrumo, objektyvaus vertinimo ir gero administravimo principų pažeidimu.
               
            
                  3.
               
               
                  Trečiasis ieškinio pagrindas grindžiamas pranešimo apie laisvą darbo vietą neteisėtu ir nepakankamu argumentavimu bei akivaizdžia vertinimo klaida, kuri iškraipė ieškovės kvalifikacijos vertinimą, kiek tai susiję su užimtina tarnybos vieta.